szeptember 29.

Szentéletű Küriakosz remete atyánk emléke

a hétfő esti alkonyati zsolozsmán

1. hang. Minta: A mennyei rendeknek...

A bűnök tengere vesz **en**gem körül, \* és a gonoszság mélysége **e**gészen elnyel, \* azért hozzád kiáltok, **U**ralkodóm: \* Végtelen Jóság, sza**ba**díts meg engem, \* az élet mindenféle súlyos kí**sér**tésétől \*’ és az olthatatlan örök tűztől!

Besüllyedtem a kétségbeesés mélyébe, én **sze**rencsétlen \* és ellenséges lelkület gonoszságá**val** töltekeztem. \* De most benned bízva kérlek, Is**ten** Igéje: \* Ments meg engem a látható **és** láthatatlan \*’ ellenségek cselvetésétől.

Istennek irgal**mas** Igéje, \* ki mint embersze**re**tő Teremtő, \* megszántad művedet kimondhatatlan nyo**mo**ra miatt, \* és elvetted a **vi**lág bűneit, \* vedd el az én **ter**hemet is, \*’ és enyhítsd súlyos bilincseim terhét.

8. hang

Az önfegyelem za**bo**lája révén \* a test szenvedélyei fölött ura**lom**ra jutottál, \* és a szenvedélymentesség fényes köntösébe öl**töz**ködtél, \* csodatevő Kü**ri**akosz atya! \* És minden gonoszságot, mely hajdan kifosztotta **az** ősszülőket, \* erejétől meg**fosz**tottad. \* Most a Paradi**csom**ban lakozol \* és mindörök**ké** örvendezel. \*’ Esedezzél a mi lel**künk** üdvösségéért!

Válladra vet**ted** a keresztet, \* eltéríthetetlen lelkülettel **Krisz**tust követted, \* az élet gyönyöreit meg**ve**tetted, \* a testi szenvedélyeket **ha**lálra adtad, \* állandó virrasztással **és** imádsággal \* megszerezted a gyógyítás ka**riz**máját, \* szentéle**tű** Küriakosz, \*’ esedezzél a mi lel**künk** üdvösségéért!

A pusz**tá**ban lakoztál, \* szentéletű, bol**dog** Küriakosz. \* Megkeserítetted é**te**ledet, \* érzésvilágodat **is** sanyargattad. \* Mindezért halálod után a mennyei boldogság fo**ga**dott be téged, \* ki angyalokhoz hasonló**an** éltél. \*’ Esedezzél a mi lel**künk** üdvösségéért!

Dicsőség...

Mi, szerze**te**sek, mindannyian, \* vezérünknek tekintünk téged, szentéle**tű** Küriakosz! \* Azért a te valóban helyes ösvénye**den** járunk. \* Boldog vagy, mert Krisz**tus**nak szolgáltál, \* és az ellenség erején di**a**dalmaskodtál. \* Angyalok társa, szentéletűek és igazak **szom**szédja, \* kikkel együtt kö**nyö**rögj az Úrhoz, \*’ hogy irgalmaz**zon** a mi lelkünknek!

Most és...

Van‑e, aki a te oltalmad **a**lá menekült \* és bajától gyorsan **meg** nem szabadult, \* mindenkorszűz Istenszülő, Szeplőte**len** Jegyes? \* Te vagy a szégyenben nem **ha**gyó pártfogó, \* megingathatatlan to**rony** és menedék, \* szeplőtelen Istenszülő, keresztények **ol**talma. \*’ Járj közben a téged tiszte**lők** üdvösségéért!

Előverses sztihirák

1. hang

Minthogy bűneim sokasá**ga** végtelen, \* és mélyen vétkeim**be** süllyedtem, \* te nyújtsd kezedet nekem, Üdvözítőm, **mint** Péternek, \* és ments meg en**gem**, Istenem \*’ és könyörülj rajtam!

Mivel gonosz gondolatokkal és tettekkel ítéletet vontam magamra, **Üd**vözítőm, \* a megtérés gondolatát ajándékozd né**kem**, Istenem, \* hogy ezt ki**ált**sam néked: \* Üdvözíts engem, ke**gyes** Jótevőm, \*’ és könyörülj rajtam!

Küzdőtereken tett hitvallástok, **szent** vértanúk, \* az ördögök hatal**mát** megtörte, \* s az embereket a tévelytől **meg**mentette. \* Még fővesztés előtt is így fohászkodta**tok** az Úrhoz: \* Lelkünk életáldozatát fo**gadd** kedvesen, \* mert, Emberszerető, utánad vágy**va** mondtunk le \*’ ez ideigtartó életünkről.

Dicsőség... 6. hang

Tiszteletre**mél**tó atya! \* Az egész földre elhatott a te **ta**nításod, \* ezért fáradozásodnak a mennyekben találtad meg megér**de**melt jutalmát. \* A démonsereget **el**űzted \* és eljutottál az angya**li** rendekhez, \* kiknek életét szeplőte**le**nül követted. \* S mivel Krisztus Istenünk előtt **sza**vad van, \*’ kérj tőle bé**két** a mi lelkünknek!

Most és...

Mindnyájunk számára nyil**ván**valóan \* a legna**gyobb** ajándék \* a Szűznek **szű**zi szülése, \* mert Isten megújítja és újjá**te**remti \*’ a mulandó em**be**ri termé**sze**tet.

*Tropárok*

1. hang

Pusztaságban élő re**me**te \* és testben angyal voltál és csodákat műveltél, istenhordozó Küria**kosz** atyánk, \* Böjttel, virrasztással és imádsággal mennyei ajándékokat érdemeltél ma**gad**nak, \* a hittel hozzád folyamodók testi és lelki betegségének sikeres orvosló**ja** voltál. \* Azért dicsőség legyen Istennek, ki neked kegyelmet **a**dott, \* dicsőség, hogy téged megko**ro**ná**zott**, \*’ és dicsőség, hogy általad mindenkinek gyógyulást **tesz** lehetővé!

Dicsőség... most és...

Ki az istenség elhamvadhatatlan tüzét fo**gan**tad, \* és szeplőtelenül szülted az Urat, életünk **for**rását, \* Malaszttalteljes Is**ten**szü**lő**, \*’ üdvözítsd a Te ma**gasz**talóidat!